CELEX: 32013D0113
Language: sk
Date: 2013-03-01 00:00:00
Title: 2013/113/EÚ: Vykonávacie rozhodnutie Komisie z  1. marca 2013 , ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh [oznámené pod číslom C(2013) 1089]  Text s významom pre EHP

5.3.2013   
            
            
               SK
            
            
               Úradný vestník Európskej únie
            
            
               L 61/11
            
         VYKONÁVACIE ROZHODNUTIE KOMISIE
   z 1. marca 2013,
   ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh
   [oznámené pod číslom C(2013) 1089]
   (Text s významom pre EHP)
   (2013/113/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 13,
   keďže:
   
               (1)
            
            
               Rozhodnutím Komisie 2006/502/ES (2) sa od členských štátov vyžaduje, aby prijali opatrenia s cieľom zabezpečiť, aby sa na trh uvádzali iba zapaľovače, ktoré sú zabezpečené proti použitiu deťmi, a zakázali uvádzanie zábavných zapaľovačov na trh.
            
         
               (2)
            
            
               Rozhodnutie 2006/502/ES bolo prijaté v súlade s ustanoveniami článku 13 smernice 2001/95/ES, ktorou sa obmedzuje platnosť uvedeného rozhodnutia na obdobie nie dlhšie ako jeden rok, ale povoľuje sa jeho potvrdenie na ďalšie obdobia, z ktorých žiadne nie je dlhšie ako jeden rok.
            
         
               (3)
            
            
               Platnosť rozhodnutia 2006/502/ES bola niekoľkokrát predĺžená o obdobie jedného roka, prvýkrát rozhodnutím Komisie 2007/231/ES (3) do 11. mája 2008, druhýkrát rozhodnutím Komisie 2008/322/ES (4) do 11. mája 2009, tretíkrát rozhodnutím Komisie 2009/298/ES (5) do 11. mája 2010, štvrtýkrát rozhodnutím Komisie 2010/157/EÚ (6) do 11. mája 2011, piatykrát rozhodnutím Komisie 2011/176/EÚ (7) do 11. mája 2012 a šiestykrát rozhodnutím Komisie 2012/53/EÚ (8) do 11. mája 2013.
            
         
               (4)
            
            
               Zapaľovače, ktoré nie sú zabezpečené proti použitiu deťmi, sa stále uvádzajú na trh. Posilnené činnosti dohľadu nad trhom, od cieleného odberu vzoriek až po účinné reštriktívne opatrenia, by mali vo väčšej miere obmedziť ich výskyt.
            
         
               (5)
            
            
               Vzhľadom na to, že neexistujú iné uspokojivé opatrenia zamerané na bezpečnosť detí v súvislosti so zapaľovačmi, je potrebné predĺžiť platnosť rozhodnutia 2006/502/ES o ďalších 12 mesiacov.
            
         
               (6)
            
            
               Rozhodnutie 2006/502/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom výboru ustanoveného smernicou 2001/95/ES,
            
         PRIJALA TOTO ROZHODNUTIE:
   Článok 1
   V článku 6 rozhodnutia 2006/502/ES sa odsek 2 nahrádza takto:
   
      „2.   Toto rozhodnutie sa uplatňuje do 11. mája 2014.“
   
   Článok 2
   Členské štáty prijmú potrebné opatrenia na dosiahnutie súladu s týmto rozhodnutím najneskôr do 11. mája 2013 a uvedené opatrenia uverejnia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 1. marca 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 11, 15.1.2002, s. 4.
   
      (2)  Ú. v. EÚ L 198, 20.7.2006, s. 41.
   
      (3)  Ú. v. EÚ L 99, 14.4.2007, s. 16.
   
      (4)  Ú. v. EÚ L 109, 19.4.2008, s. 40.
   
      (5)  Ú. v. EÚ L 81, 27.3.2009, s. 23.
   
      (6)  Ú. v. EÚ L 67, 17.3.2010, s. 9.
   
      (7)  Ú. v. EÚ L 76, 22.3.2011, s. 99.
   
      (8)  Ú. v. EÚ L 27, 31.1.2012, s. 24.